# APSTIPRINĀTI

ar Cēsu novada pašvaldības

2022. gada 24. marta Domes sēdes

lēmumu Nr. 36

(protokols Nr.7)

Ielu tirdzniecības vietu pie Līgatnes dabas taku

informācijas centra nomas

IZSOLES NOTEIKUMI

1. Vispārīgie noteikumi
   1. Šie izsoles noteikumi, turpmāk tekstā – Noteikumi, nosaka kārtību, kādā tiks piešķirtas nomas tiesības uz ielu tirdzniecības vietām (turpmāk - tirdzniecības vieta) pie Līgatnes dabas taku informācijas centra. Izsole tiek organizēta atbilstoši 2018. gada 20. februāra Ministru kabineta noteikumiem Nr. 97 “Publiskas personas mantas iznomāšanas noteikumi” un šiem Noteikumiem.
   2. Izsoli organizē Pašvaldības aģentūra “Līgatnes Kultūras un tūrisma centrs”, turpmāk tekstā – Komisija.
   3. Izsole notiks Pašvaldības aģentūra “Līgatnes Kultūras un tūrisma centrs” Spriņģu ielā 4, Līgatne, Cēsu novadā 2022. gada 6. aprīlī plkst. 10:00
   4. Izsoles veids – pirmā rakstiskā izsole.
   5. Iznomātājs - Pašvaldības aģentūra “Līgatnes Kultūras un tūrisma centrs”, pamatojoties uz 2020. gada 17. decembrī noslēgto Pārjaunojuma līgumu ar Dabas aizsardzības pārvaldi.
   6. Izsoles mērķis – nodrošināt visiem interesentiem iespēju pretendēt uz tiesībām noslēgt tirdzniecības vietu nomas līgumu.
2. Izsolāmie objekti un nomas līguma termiņš
   1. Saskaņā ar noteikumiem pievienoto shēmu (1. pielikums) tiek izsolītas nomas tiesības uz 5 (piecām) tirdzniecības vietām:

2.1.1. **tirdzniecības vieta – kiosks** ar elektrības pieslēgumu un iespēju pieslēgties apsardzei:

2.1.1.1. kioska lietderīgā platība - 3,8 m2;

2.1.1.2. tirgotājs drīkst tirdzniecības vajadzībām izmantot arī vienu metru no kioskam pieguļošas zemes teritorijas;

2.1.1.3. kopējā nomas perioda nosacītā (sākumcena) cena vienai tirdzniecības vietai – kioskam uz laika periodu 2022. gada 1. maijs līdz 2022. gada 31. decembris EUR 480,00 (bez PVN).

* 1. Tirdzniecības vietās atļauts tirgoties ar sekojošām preču grupām:
     1. mājražotāju izgatavoti suvenīri, mākslas un amatniecības priekšmeti;
     2. Latvijā rūpnieciski ražoti suvenīri;
     3. ogas, rieksti, augļi, sēnes;
     4. ziedi;
     5. svaigi spiestas augļu un dārzeņu sulas, bezalkoholiskie dzērieni;
     6. saldumi, konditorejas izstrādājumi;

2.2.8. citas Latvijā ražotas pārtikas preces.

2.2.9. Līgatnes novadā ražoti un Līgatni reklamējoši suvenīru dzērieni.

* 1. Līgatnes dabas taku, Gaujas Nacionālā parka un Līgatnes taku logo uz izstrādājumiem var būt izmantojams, saskaņojot ar Iznomātāju.
  2. Tirdzniecības vietu nomas izsoles pretendents (turpmāk – Pretendents) pieteikumu var iesniegt uz vienu vai vairākām tirdzniecības vietām.
  3. Nomas līguma darbības laiks - atbilstoši nosolītajam nomas periodam.

1. Izsoles priekšmeta nomas īpašie nosacījumi
   1. Nomnieks nodrošina tirdzniecības vietas uzturēšanu atbilstoši noslēgtajam līgumam un normatīvo aktu prasībām. Līguma darbības laikā nomnieka pienākums ir veikt nepieciešamās darbības, lai tirdzniecības vietas tehniskais stāvoklis nepasliktinātos.
   2. Nomniekam nav tiesību nodot tirdzniecības vietu apakšnomā bez saskaņošanas ar iznomātāju.
2. Piedāvājuma nodrošinājums
   1. Pretendentam, kurš iesniedz pieteikumu, jāiemaksā piedāvājuma nodrošinājums - EUR 50,00 apmērā par vienu tirdzniecības vietu, veicot bezskaidras naudas norēķinu Pašvaldības aģentūra “Līgatnes Kultūras un tūrisma centrs” reģistrācijas Nr. 90010438201, bankas kontā Nr. LV47HABA0551039451496, AS „Swedbank”, kods HABALV22, ar atzīmi “ Ielu tirdzniecības vietu pie Līgatnes dabas takām”
   2. informācijas centra nomas 2022. izsoles nodrošinājuma nauda”.
   3. Nodrošinājums uzskatāms par iesniegtu, ja attiecīgā naudas summa ir ieskaitīta iepriekš norādītajā bankas kontā.
   4. Ja Pretendents iesniedz piedāvājumu uz vairāku tirdzniecības vietu nomu, piedāvājuma nodrošinājums maksājams par pieteikumā norādītajām tirdzniecības vietām summāri.
   5. Izsoles uzvarētāja iemaksātais piedāvājuma nodrošinājums līgumā tiek iekļauts kā avansa maksājums par tirdzniecības vietas nomu.
   6. Piedāvājuma nodrošinājums netiek atmaksāts:
      1. ja Pretendents atsauc savu piedāvājumu;
      2. ja Pretendenta piedāvātā cena nepārsniedz izsoles sākumcenu (2.1.1.3. /2.1.1.4. punkts);
      3. ja izsoles uzvarētājs vai 8.12. punktā noteiktajā kārtībā tiesības noslēgt tirdzniecības vietas nomas līgumu ieguvušais Pretendents atsakās vai neierodas slēgt līgumu.
   7. Pretendentiem, attiecībā uz kuriem nav iestājušies 4.5. punktā minētie nosacījumi, kuri tirdzniecības vietu nav nosolījuši, nodrošinājumu atmaksā 5 (piecu) darba dienu laikā pēc izsoles.

**5. Pretendenti un izsoles izsludināšana**

5.1. Paziņojums par nomas tiesību izsoli un noteikumi tiek publicēti Cēsu novada mājaslapā [www.cesis.lv](http://www.cesis.lv) . Paziņojums par izsoli tiek izlikts arī Līgatnes tūrisma informācijas centrā un Līgatnes dabas takās pie iznomājamām tirdzniecības vietām.

Sludinājumā tiek norādītas šādas ziņas:

5.1.1. izsoles objekts;

5.1.2. izsoles laiks un vieta;

5.1.3. izsolāmo tirdzniecības vietu sākumcenas;

5.1.4. kur un kad var iepazīties ar izsoles noteikumiem;

5.2. Ar noteikumiem, tai skaitā, nomas līguma projektu, var iepazīties Cēsu novada mājaslapā [www.cesis.lv](http://www.cesis.lv).

5.3. Iznomātājs nodrošina Iznomājamo tirdzniecības vietu apskati. Par tirdzniecības vietu apskati interesēties Pašvaldības aģentūra “Līgatnes Kultūras un tūrisma centrs” +371 29184737.

5.4. Izsolē var piedalīties fiziskas un juridiskas personas, kuras Latvijas Republikā reģistrētas kā nodokļu maksātāji un kurām nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro un tām nav parādsaistību pret Pašvaldības aģentūra “Līgatnes Kultūras un tūrisma centrs”.

**6. Pieteikumu dokumenti un to noformēšana**

6.1. Lai piedalītos izsolē:

6.1.1. juridiskās personas pārstāvim jāiesniedz šādi dokumenti:

6.1.1.1. pilnvara, ja juridisko personu pārstāv persona, kurai nav noteiktas pārstāvības tiesības;

6.1.1.2. nodrošinājuma naudas samaksu apliecinošs dokuments;

6.1.1.3. pieteikums (1. pielikums), kurā norāda iesniedzēja vārdu un uzvārdu, juridisko adresi, nodokļu maksātāja reģistrācijas Nr., bankas kontu, kontakttālruni un piedāvāto nomas termiņu un maksu tirdzniecības vietai, vietu skaitu, preču grupas, ar kurām plānots tirgoties, kā arī apliecina, ka Pretendentam nav nodokļu, tajā skaitā valsts sociālās apdrošināšanas obligāto iemaksu parāds, kas kopsummā pārsniedz 150 eiro un tam nav parādsaistības pret Līgatnes novada domi un pašvaldības aģentūru „Līgatnes novada Kultūras un tūrisma centrs”. Piedāvājumi, kas neatbilst šīm prasībām, uzskatāmi par nederīgiem

6.1.1.5. speciālas atļaujas (licences), ja preču realizācijai tāda ir nepieciešama saskaņā ar normatīvajiem aktiem, kopija.

6.1.2. Fiziskām personām jāiesniedz šādi dokumenti:

6.1.2.1. pilnvara, ja fizisko personu pārstāv pilnvarotā persona;

6.1.2.2. nodrošinājuma naudas samaksu apliecinošs dokuments;

6.1.2.3. pieteikums (1. pielikums), kurā norāda iesniedzēja vārdu un uzvārdu, dzīves vietas adresi, nodokļu maksātāja reģistrācijas Nr., bankas kontu, kontakttālruni un piedāvāto nomas maksu tirdzniecības vietai, vietu skaitu, preču grupas ar kurām plānots tirgoties, kā arī apliecina, ka Pretendentam nav nodokļu, tajā skaitā valsts sociālās apdrošināšanas obligāto iemaksu parāds, kas kopsummā pārsniedz 150 eiro un tam nav parādsaistības pret Pašvaldības aģentūra “Līgatnes Kultūras un tūrisma centr” .Piedāvājumi, kas neatbilst šīm prasībām, uzskatāmi par nederīgiem.

6.1.2.4. speciālas atļaujas (licences), ja preču realizācijai tāda ir nepieciešama saskaņā ar normatīvajiem aktiem, kopija.

6.2. Pretendenta piedāvātai nomas maksai jābūt lielākai par nolikuma 2.1.1.3./2.1.1.4. punktā norādīto izsoles sākumcenu.

6.3. Dokumentu kopijām jābūt sagatavotām atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”.

6.4. Komisija veiks informācijas pārbaudi par Pretendenta nodokļu parādiem Valsts ieņēmumu dienesta publiskojamo datu bāzē un Cēsu novada domes Finanšu un grāmatvedības nodaļā un Pašvaldības aģentūra “Līgatnes Kultūras un tūrisma centrs” grāmatvedībā.

6.5. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

6.6. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.

6.7. Pieteikuma dokumenti ir jāiesniedz slēgtā aizzīmogotā aploksnē, uz kuras ir izdarītas šādas atzīmes: iesniedzēja – Pretendenta nosaukums, adrese un norāde: „Ielu tirdzniecības vietu pie Līgatnes dabas taku informācijas centra 06.04.2022 nomas izsolei”, kā arī norāde „Neatvērt pirms pieteikumu atvēršanas sanāksmes”.

**7. Pieteikumu iesniegšana izsolei**

7.1. Pieteikums kopā ar citiem šajos noteikumos norādītajiem dokumentiem iesniedzams slēgtā aploksnē no izsoles izsludināšanas dienas līdz 2022. gada 5. arprīlim plkst. 15:00 Pašvaldības aģentūra “Līgatnes Kultūras un tūrisma centrs”, darba dienās, laikā no plkst. 9:00 līdz 15:00 vai zvanot pa tālruni +371 29184737 vai nosūtāms pa pastu, nodrošinot, ka pieteikums tiek saņemts līdz šajā punktā norādītajam laikam.

Saistībā ar 09.06.2020. Ministru kabineta noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” noteiktos ierobežojumus aicinām pretendentus iesniegt pieteikumus nosūtot pa pastu.

7.2. Visi pēc noteikumu 7.1. punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.

7.3. Saņemot pieteikumu, pašvaldības sekretāre uz aploksnes norāda saņemšanas datumu un laiku. Pēc pieprasījuma iesniedzējam izsniedz apliecinājumu par dokumentu iesniegšanas faktu un laiku.

7.4. Informācija par reģistrētiem Pretendentiem un to skaitu netiek izpausta līdz pieteikumu atvēršanas sanāksmei.

**8. Izsoles norise un nomas līguma slēgšana**

8.1. Noteiktajā izsoles dienā un stundā Komisija veic saņemto pieteikumu atvēršanu. Pieteikumu atvēršanas sanāksme ir atklāta.

8.2. Komisijas priekšsēdētājs, atklājot izsoli, nosauc izsoles objektus un informē par izsoles kārtību.

8.3. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc Pretendentu, kā arī Pretendenta piedāvāto nomas maksas apmēru un visi Komisijas locekļi parakstās uz pieteikuma.

8.4. Ja pēc visu pieteikumu atvēršanas Komisija konstatē , ka divi vai vairāki Pretendenti ir piedāvājuši vienādu nomas maksu Pretendentu piedāvājumi tiks sarindoti to iesniegšanas secībā.

8.5. Rakstiskās izsoles gaita tiek protokolēta, norādot katra Pretendenta solītās nomas maksas summas. Izsoles protokolā tiek norādīti visi Pretendenti, norādot katra Pretendenta piedāvāto tirdzniecības vietas nomas maksu. Izsoles protokolu paraksta visi Komisijas locekļi.

8.6. Pretendentu pieteikumu atbilstības pārbaudi nolikuma prasībām Komisija veic slēgtā sēdē. Par izsoles rezultātiem visi Pretendenti tiek informēti rakstveidā, 3 (trīs) darba dienu laikā pēc lēmuma par izsoles uzvarētājiem pieņemšanas un izsoles rezultātu apstiprināšanas, informāciju nosūtot pa e-pastu un pa pastu.

8.7. Komisija ir tiesīga pārbaudīt izsoles Pretendentu sniegtās ziņas. Pretendenta piedāvājums netiek vērtēts,

ja tiek atklāts, ka Pretendents ir sniedzis nepatiesas ziņas. Pretendents par to tiek informēts rakstveidā 3 (trīs) darba dienu laikā pēc lēmuma par izsoles uzvarētājiem pieņemšanas.

8.8. Komisija lēmumu pieņem sekojošā kārtībā:

8.8.1. sarindo pretendentu iesniegtos cenu piedāvājumus secībā no augstākās uz zemāko;

8.8.2.Tiesības slēgt tirdzniecības vietas nomas līgumus iegūst Pretendenti, kuru piedāvātās cenas ir 5 (piecu) augstāko cenu skaitā.

8.9. Atbilstoši šo noteikumu 8.8.1. punktā noteiktajai secībai Pretendenti izvēlas tirdzniecības vietu.

8.10. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.

8.11. Izsole tiek uzskatīta par nenotikušu:

8.11.1. ja neviens Pretendents nav iesniedzis pieteikumu;

8.11.2. ja nav pārsolīta izsoles sākumcena;

8.11.3. ja neviens no Pretendentiem, kurš ieguvis tiesības slēgt nomas līgumu, nenoslēdz to noteiktajā termiņā;

8.11.4. ja nomas tiesības iegūst persona, kurai nav bijušas tiesības piedalīties izsolē.

8.11.5. ja izsole tiek pārtraukta 8.10. punktā noteiktajā kārtībā.

8.12. Izsoles uzvarētājs 7 (septiņu) darba dienu laikā pēc informācijas saņemšanas par Komisijas pieņemto lēmumu par rakstiskās izsoles rezultātiem ierodas Pašvaldības aģentūra “Līgatnes Kultūras un tūrisma centrs” parakstīt nomas līgumu vai rakstiski paziņo par atteikumu parakstīt nomas līgumu. Ja iepriekšminētajā termiņā izsoles uzvarētājs nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka izsoles uzvarētājs no nomas līguma slēgšanas ir atteicies.

8.13. Ja atbilstoši 8.12. punktā noteiktajai kārtībai uzskatāms, ka izsoles uzvarētājs no nomas līguma slēgšanas ir atteicies, Iznomātājs attiecīgi piedāvā slēgt nomas līgumu secīgi nākamajam Pretendentam, kurš piedāvāja nākamo augstāko nomas maksu.

8.14. Pretendents, kurš piedāvājis nākamo augstāko nomas maksu, atbildi uz 8.13. apakšpunktā minēto piedāvājumu sniedz 1 (vienas) nedēļas laikā no tā saņemšanas dienas. Ja pretendents piekrīt parakstīt nomas līgumu par paša nosolīto augstāko nomas maksu, 7 (septiņu) darba dienu laikā pēc minētā paziņojuma nosūtīšanas viņš ierodas pašvaldības aģentūrā „Līgatnes novada Kultūras un tūrisma centrs” parakstīt nomas līgumu.

8.15. Izsoles dalībniekiem, kuri ir nosolījuši tirdzniecības vietu, iemaksātā nodrošinājuma nauda tiek ietverta nomas maksas rēķinā kā veiktā nomas maksas priekšapmaksa. Izsoles dalībniekiem, kuri tirdzniecības vietu nav nosolījuši, atmaksā nodrošinājuma naudu 7 (septiņu) dienu laikā no izsoles dienas.

8.16. Ja Izsoles dalībnieks Izsoles noteikumu minētajos termiņos neparaksta pirkuma līgumu, tas zaudē tiesības uz tirdzniecības vietas nomu un tam netiek atmaksāta drošības nauda.

Pielikumā:

1. Pieteikuma veidlapa dalībai izsolē uz 1 lp.

2. Nomas līguma projekts uz 3 lp.

Komisijas priekšsēdētājs Kaspars Grīnfelds